open-index/open-wikipedia-markdown huggingface dataset:
Ernesto Sabato

**Ernesto Sabato** (pronunciado /sáβato/)​, nado en Rojas (Provincia de Buenos Aires) o 24 de xuño de 1911 e finado o 30 de abril de 2011, foi un escritor, físico e pintor arxentino.

Escribiu as novelas *El túnel*, *Sobre héroes y tumbas* e *Abaddón el exterminador*, así como tamén diferentes ensaios sobre a condición humana. Foi un home de ideoloxía comunista.

En 2002 foi Premio Rosalía de Castro do Centro PEN Galicia.

## Obra 
### Novelas 
* 1948: *El túnel*
* 1961: *Sobre héroes y tumbas*
* 1974: *Abaddón el exterminador*

### Ensaios 
* 1945: *Uno y el Universo*
* 1951: *Hombres y engranajes*
* 1952: *Heterodoxia*
* 1956: *El otro rostro del peronismo*
* 1956: *El caso Sábato: torturas y libertad de prensa. Carta abierta al general Aramburu*
* 1963: *El escritor y sus fantasmas*
* 1963: *Tango, discusión y clave*
* 1967: *Pedro Henríquez Ureña*
* 1968: *Tres aproximaciones a la literatura*
* 1974: *Eduardo Falú*
* 1975: *Carta a un joven escritor*
* 1976: *Diálogos con Jorge Luis Borges*
* 1976: *La cultura en la encrucijada nacional*
* 1979: *Apologías y rechazos*
* 1979: *Los libros y su misión en la liberación e integración de la América Latina*
* 1985: *Nunca más: informe de la Comisión Nacional sobre la Desaparición de Personas (CONADEP)*
* 1988: *Entre la letra y la sangre*
* 1990: *Querido y remoto muchacho*
* 1998: *Antes del fin* (memorias)
* 2000: *La resistencia*
* 2004: *España en los diarios de mi vejez*

### Antoloxías 
* 1967: *¿Qué es el existencialismo?*
* 1967: *El pensamiento nacional y la encíclica Popularum Progressio*
* 1969: *Itinerario*
* 1969: *La convulsión política de nuestro tiempo. Enfrentamientos y coincidencias de una dramática selección de textos, frases, citas y aforismos*
* 1971: *Claves políticas*
* 1973: *La cultura en la encrucijada nacional*
* 1974: *Páginas vivas*
* 1975: *Antología*
* 1981: *La robotización del hombre y otras páginas*
* 1982: *Narrativa completa*
* 1985: *Páginas de Ernesto Sábato*
* 1986: *Sábato: cultura y educación*
* 1989: *Lo mejor de Ernesto Sábato*
* 1995: *Ernesto Sábato: pintura*

### Recompilacións 
* 1999: *Cuentos que me apasionaron 1*
* 1999: *Cuentos que me apasionaron 2*

### Obras completas 
* 1966 *Obras de ficción*
* 1970 *Obras de ensayo*
* 1997 *Obras completas. Ensayos*
* 1997 *Obras completas. Narrativa*

## Notas 
## Véxase tamén 
### Ligazóns externas 
* Sabato 90. Sitio web homenaxe a Ernesto Sabato 
* Entrevista no programa *A Fondo* en 1977
José María Acuña López

**José María Acuña López**, comunmente citado como **Acuña**, nado en Salcedo (Pontevedra) o 4 de abril de 1903 e finado en Vigo o 4 de xuño de 1991, foi un escultor galego.

## Traxectoria 
Fillo dun ferreiro e membro dunha familia humilde de oito irmáns, el e outros tres eran xordos de nacemento. Estudou Belas Artes na Real Academia de Belas Artes de San Fernando, en Madrid, cunha bolsa da Deputación de Pontevedra. Foi discípulo de Francisco Asorey. Traballou na Cerámica Celta de Pontecesures e desenvolveu unha importante labor docente, coma profesor de debuxo, modelaxe e talla, no Colexio Rexional de Xordomudos de Santiago, do que fora alumno.

Fixo de Galicia, os seus cidadáns e os seus costumes o tema central da súa creación. Entre as súas obras máis coñecidas destacan as de peregrinos, como as do Monte do Gozo e San Caetano.
## Vida persoal
Casou con Filomena Montoya e foi pai de Filomena Acuña Montoya.

## Recoñecementos
*Medalla de Prata ao Mérito no Traballo (1973).
*Medalla Castelao (1990).

Levan o seu nome o CEIP Escultor Acuña de Coia (Vigo), centro de referencia para a integración de alumnado con discapacidade auditiva, así como rúas nas cidades de Pontevedra e Vigo.

## Galería de imaxes 
## Notas 
## Véxase tamén 
### Bibliografía 
* 
* *Dicionario biográfico de Galicia*, Ir Indo Edicións, 2010-2011, Vigo.

### Ligazóns externas 
* 
* .
La Gaceta

***La Gaceta*** é un xornal español de tendencia conservadora e difusión xeneralista, fundado en 1989 por José Antonio Martínez Soler coa cabeceira ***La Gaceta de los Negocios***. Pertenceu ao grupo *Negocios de Ediciones y Publicaciones SL* ata agosto de 2009, cando foi comprado polo grupo Intereconomía. A súa sede central está en Madrid, aínda que o diario conta con delegacións en Barcelona, Bilbao, Valencia e Valladolid.

## Notas 
## Véxase tamén 
### Ligazóns externas 
* Sitio web de La Gaceta.es 
* Sitio web de Negocios.com
Interview with the Vampire: The Vampire Chronicles

***Interview with the Vampire: The Vampire Chronicles*** é un filme de terror dirixido por Neil Jordan que se estreou en 1994. Baséase na novela homónima de Anne Rice.

## Sinopse 
Cando o desexa, o vampiro Lestat converte ás súas presas en vampiros, concedéndolles así o don da inmortalidade. A finais do século XVIII, Lestat converte en vampiro a Louis de Pointe, un home desolado pola perda da súa xove esposa e da súa pequena filla. Douscentos anos máis tarde, a finais do século XX, en San Francisco, Louis decide contar a súa historia, a historia de amor, terror e éxtase dun vampiro, a un xove xornalista, Daniel Malloy.

## Personaxes 
* Brad Pitt como Louis de Pointe du Lac.
* Tom Cruise como Lestat de Lioncourt.
* Kirsten Dunst como Claudia.
* Antonio Banderas como Armand.
* Christian Slater como Daniel Molloy.
* Stephen Rea como Santiago.

## Galardóns e nomeamentos 
* 1994: 2 nomeamentos ó Oscar: Mellor dirección artística, banda sonora orixinal.
* 1994: 2 nomeamentos ó Globo de Ouro: Actriz secundaria (Kirsten Dunst), banda sonora orixinal.
* 1994: 2 premios BAFTA: Mellor montaxe, fotografía. 4 nomeamentos.

## Notas
2867 Šteins

**2867 Šteins** é un pequeno asteroide do cinto principal que foi descuberto en 1969 por Nikolai Chernykh. O nome lle foi asignado por Kārlis Šteins, un astrónomo letón e soviético. Šteins recibiu a visita da sonda espacial Rosetta no ano 2008.

## Características físicas 
Un estudo publicado en 2006 por astrónomos do Observatorio austral europeo mostrou que Šteins é un asteroide de tipo E cun diámetro duns 4,6&nbsp;km. O estudo previo ó sobrevoo da sonda Rosetta mostrou, mediante a súa curva de luz, que o asteroide ten un período de rotación dunhas seis horas, que ten forma irregular e que non ten ningunha lúa.

Tralo sobrevoo de Rosetta, a ESA describiu Šteins como "un diamante no ceo", dado que ten unha forma que se vai estreitando cara a un extremo. A parte máis ancha do asteroide está dominada por un gran cráter de 2,1&nbsp;km de diámetro e que sorprendeu ós científicos, que non esperaban que o asteroide puidera sobrevivir a semellante impacto. As fotografías de Šteins tomadas por Rosetta permitiron ós científicos determinar que o asteroide ten unhas dimensións de 6,67 x 5,81 x 4,47&nbsp;km Este foi o primeiro de dous sobrevoos de asteroides programados para a sonda Rosetta, visitando en 2010 o asteroide 21 Lutetia, moito máis grande. No momento do sobrevoo agardábase que o asteroide estivese iluminado polo Sol desde a perspectiva da nave, co que as imaxes tiñan moitas posibilidades de ser claras e nítidas. O Centro Europeo de Operacións Espaciais (ESOC) transmitiu unha conferencia de prensa adicada ó sobrevoo o mesmo día que foi levado a cabo.

## Notas
## Véxase tamén 
### Outros artigos
*21 Lutetia
### Ligazóns externas
*Sitio da ESA con fotografías e animacións de Šteins
*Datos orbitais e parámetros astronómicos na páxina do JPL
Constitución española de 1869

[miniatura|Ilustración referida á Constitución de 1869 na revista satírica  "[Gil Blas" (28 de maio de 1871).]]
A **Constitución Española de 1869** (oficialmente: **Constitución da Nación Española** ) foi a lei fundamental que rexeu no estado español dende a súa promulgación o 6 de xuño de 1869 até a abdicación de Amadeu I e a posterior proclamación da Primeira República Española, en 1873. Foi unha constitución moi avanzada para a súa época.

## Composición 
A constitución estaba dividida en once títulos: dereitos, poderes públicos, poder lexislativo, as seccións de convocatoria de Cortes, as do Senado e o Congreso, sobre El-Rei, sobre a sucesión da coroa e a rexencia, sobre os ministros, sobre o poder xudicial, as administracións territoriais, as contribucións e forzas públicas, as provincias de Ultramar e, finalmente, un título referido á reforma da Constitución.

Porén, o texto incluía tamén dúas disposicións transitorias: a primeira referíase á elección dun novo monarca e, a segunda, sobre certas potestades do poder executivo até a promulgación dunha lei orgánica de tribunais.

## Principios básicos 
A **Constitución española de 1869** era de tendencia liberal progresista e recoñecía:

*O principio da soberanía nacional.
*Establecía unha monarquía democrática (con predominio das Cortes Xerais sobre o rei).
*Recoñecía liberdades democráticas plenas (como a liberdade de culto).
*Proclamaba o sufraxio universal (só masculino).

## Notas 
## Véxase tamén 
### Bibliografía 
* Bahamonde, Ángel (1996). *España en democracia. El Sexenio, 1868-1874*. Madrid: Historia 16-Temas de Hoy. ISBN 84-7679-316-2
* Fontana, Josep (2007). *La época del liberalismo.* En *Historia de España*, dirixida por Josep Fontana e Ramón Villares. Vol. 6. Barcelona: Crítica/Marcial Pons. ISBN 978-84-8432-876-6
* López-Cordón, María Victoria (1976). *La revolución de 1868 y la I República*. Madrid: Siglo XXI. ISBN 84-323-0238-4
* 
* Maroto Fernández, José (2003). *Historia de España*. Barcelona: ed. Almadraba. ISBN 978-84-8308-522-6
* 
* Suárez Cortina, Manuel (2006). *La España Liberal (1868-1917). Política y sociedad*. Madrid: Síntesis. ISBN 9788497564151
* Vilches, Jorge (2001). *Progreso y Libertad. El Partido Progresista en la Revolución Liberal Española*. Madrid: Alianza Editorial. ISBN 84-206-6768-4
### Outros artigos 
* Revolución de 1868
* Goberno provisional de España de 1868-1871
Thorvald Stauning

**Thorvald August Marinus Stauning**, coñecido como **Thorvald Stauning**, nado o 26 de outubro de 1873 e finado o 3 de maio de 1942, foi un político dinamarqués. Ocupou o cargo de primeiro ministro de Dinamarca en dúas ocasións, a primeira entre 1924 e 1926 e a segunda entre 1929 e 1942, no momento do seu pasamento. Pertenceu ao partido dos socialdemócratas.

## Véxase tamén 
### Ligazóns externas 
* Biografía
Carlos Vázquez Padín

**Carlos Vázquez Padín**, nado en Tui o 1 de agosto de 1973, é un emprendedor e expolítico galego.

## Traxectoria 
Licenciado en Ciencias Políticas e da Administración na Universidade de Santiago de Compostela. Foi concelleiro do BNG en Tui entre xullo de 1999 e decembro de 2001. Fundou Converxencia 21 en 2009, partido de orientación liberal e galeguista do que foi Secretario Xeral interino dende a súa fundación e en outubro de 2010 foi ratificado no cargo polo I Congreso nacional de Converxencia 21. Nas eleccións municipais de 2011 foi candidato á alcaldía de Tui por esta formación, e obtivo posto de concelleiro, co que se converteu no primeiro cargo institucional do seu partido. En 2013, no III Congreso Nacional abandonou a secretaría xeral, e foi substituído por Garcilaso de la Vega López, nese mesmo congreso foi nomeado presidente do partido, cargo de índole honorífica.

En 2015 volveuse presentar ás eleccións municipais na súa cidade natal e a súa formación obtivo dous concelleiros, apoiando a elección do socialista Enrique Cabaleiro como alcalde. En outubro de 2017 foi elixido alcalde de Tui logo dunha moción de censura, cos votos de PP, Alternativa Popular de Tui e Cidadáns Tudenses.

En maio de 2018 tivo que facer fronte á explosión dun almacén pirotécnico clandestino no barrio da Torre, na parroquia de Paramos, sendo esta crise a que marcou o seu goberno. 

En maio de 2019 presentouse á reelección acompañado de varios concelleiros do seu goberno e coa fichaxe de José Manuel Palacín (expresidente do Centro Democrático Liberal), porén só obtivo 929 votos e tan só un representante. Debido ós resultados que el mesmo catalogou como "malos" renunciou á acta, quedando Palacín como concelleiro.

Despois do seu abandono da actividade política, retomou a súa actividade no sector privado, impulsando a posta en marcha dun mercado en Internet de adegas ecolóxicas.

## Obras 
* *Galeguismo e Liberdade (*2011), ISBN 978-8493818463, unha escolma dos artigos publicados ata esa data en diversos medios dixitais.
* *Por un Tui próspero* (2014); ISBN 978-84-617-3465-8
**A miña visión do futuro de Tui* (2019), ISBN 978-84-09-10523-6

## Notas 
## Véxase tamén 
### Outros artigos 
*Converxencia 21

*Eleccións municipais en Tui

### Ligazóns externas 
* Web de Carlos Vázquez Padín
Two Thousand Maniacs!

***Two Thousand Maniacs!*** é unha película de 1964 de cine gore dirixida e escrita por Herschell Gordon Lewis. É a segunda parte da triloxía coñecida popularmente como "The Blood Trilogy" ("a triloxía do sangue"), onde tamén están os títulos *Blood Feast* (1963) e *Color Me Blood Red* (1965). No libro *A Taste of Blood: The Films of Herschell Gordon Lewis*, de Christopher Wayne Curry, indícase que esta era unha das películas favoritas de Lewis.

É coñecida polas súas escenas a cor de violencia gráfica e tortura, coa actuación propia dunha película de serie B. Está protagonizada pola Playboy de 1963 Connie Mason. No 2005 fíxose unha reversión chamada *2001 Maniacs*, protagonizada por Robert Englund.

A canción da película está escrita e cantada polo director Lewis. O título da película inspirou logo o nome do grupo musical 10,000 Maniacs. É un clásico da época do cine ao aire libre.

## Sinopse 
A historia da película está inspirada no musical de 1947 de Lerner e Loewe *Brigadoon.* Seis turistas norteños son metidos na pequena vila sureña de Pleasant Valley como invitados de honra da celebración dos cen anos do día no que a Unión destruíu o pobo. Os turistas van sendo separados un por un e son obrigados a participar en situacións que rematan con mortes violentas.
Os dous últimos turistas, despois de descubrir o plan da festa, intentarán fuxir, cousa que conseguirán, chegando onda un sherif que lles di que a cidade fora destruída cen anos antes. A película remata con dous personaxes falando do centenario do 2065, cando Pleasant Valley volverá aparecer para vingarse dos Yankees.

## Produción 
*Two Thousand Maniacs!* rodouse en quince días, a principios de 1964, na localidade de St. Cloud, Florida. Segundo fontes posteriores, o pobo enteiro participou no filme.

## Notas
Mosto

miniatura|Uvas sendo prensadas para obter mosto.
O **mosto** (do latín mŭstum, "novo", "xove") é o zume da uva que contén diversos elementos da uva como poden ser a pel, as sementes etcétera. Considérase unha das primeiras etapas da elaboración do viño.

En enoloxía resérvase o nome de mosto para denominar o produto líquido obtido do prensado do acio da uva, con ramas e pel, destinado a ser convertido en viño logo da fermentación ou outros tratamentos enoloxicos, por exemplo a vinificación.

O mosto é a base dos viños e a súa cor depende de se se obtivo con pel (negro) ou sen pel (branco).

Tamén se lle chama **mosto** ao primeiro caldo da uva pisada ou prensada antes da súa fermentación e que se empeza a beber e degustar a partir do mes de novembro. Este é o mosto de uva fermentado e encubado durante uns corenta días, cun grao alcohólico aproximado de 12%.

O zume de uva, en cambio, é o nome co que se coñece o mosto clarificado e purificado destinado, logo de tratamentos térmicos do tipo da esterilización, a ser unha bebida sen alcol e de alto contido en azucre.

Os mostos conteñen dun 70 a un 85% de auga e de 140 a 225 g de azucre por litro. Actualmente é moi corrente fabricar mosto concentrado que entón xa non fermenta e é apto para o transporte, fabricación de bebidas ou serve para azucrar e aumentar o grao alcohólico dalgúns tipos de viños.

O mosto contén ácidos orgánicos (especialmente ácido tartárico e ácido málico), sales minerais (potasio, calcio, magnesio e sodio), tanino, materias colorantes, nitroxenadas, amoniacais ou orgánicas, gomas, pectina etc. A densidade varía entre 1,05 l e 1,13 l e determínase con densímetros ou outros aparellos para coñecer o grao alcohólico probable do viño que resulte.

## Notas 
## Véxase tamén 
### Bibliografía 
* Ron Herbst and Sharon Tyler Herbst; Wine Lover's Companion; Barron's; ISBN 0-8120-1479-0 (paperback, 1995)
* Marian W. Baldy, Ph.D.; The University Wine Course - A Wine Appreciation Text & Self Tutorial, 2nd Edition; The Wine Appreciation Guild; ISBN 0-932664-69-5 (paperback, 1995)
* John Whittaker; Winemaking; Lone Pine Publishing; ISBN 1-55105-030-7 (paperback, 1994)
* Jerome O. Nriagu; Saturnine Gout Among Roman Aristocrats: Did Lead Poisoning Contribute to the Fall of the Empire?; New England Journal of Medicine 308(11):660-3, 1983 Mar 17.;
* Ilaria G. Giacosa; A Taste of Ancient Rome; University of Chicago Press; ISBN 0-226-29032-8 (paperback, 1994)
* Molina, R; Teoría de la Clarificación de Mostos y Vinos y sus aplicaciones prácticas; ISBN 84-89922-28-4 (paperback, 2000)

### Outros artigos 
* Viño
* Arrope
Exodus International

**Exodus International** foi  un dos grupos máis grandes de persoas ex-gais. Fundada en 1976 como unha organización cristiá sen ánimo de lucro que, cos seus ministros locais totalmente autónomos, máis de 120 nos Estados Unidos e o Canadá, e máis de 150 ministros noutros 17 países; daban apoio para o que chamabamn "liberación da homosexualidade", ben sexa coa abstinencia, "diminuíndo os niveis de tentacións homosexuais, fortalecendo os sentidos de identidade masculina e feminina, corrixindo estilos distorsionados de relacionarse con membros do sexo oposto". Defendían, pois, o uso da terapia de reorientación sexual.
O grupo tiña publicacións mensuais, organizaba conferencias e posuía servizo por Internet.
O seu último presidente de Exodus foi Alan Chambers.
## Notas 
## Véxase tamén 
### Ligazóns externas 
* Exodus International 
* American Psychological Association on Reparative Therapy 
* Ex-gay Watch - Collection of posts on Exodus
Castromil, Rendal, Arzúa

**Castromil** é un lugar da parroquia de Rendal no concello coruñés de Arzúa, na comarca homónima. Tiña 16 habitantes no ano 2010 segundo datos do INE, dos cales 9 eran homes e 7 eran mulleres.

## Lugares e parroquias 
### Lugares de Rendal 
### Parroquias da Arzúa 
## Notas
Fonte Alvite, Rendal, Arzúa

**Fonte Alvite** é un lugar da parroquia de Rendal no concello coruñés de Arzúa, na comarca homónima. Segundo o INE en 2018 tiña dous habitantes​ (un home e unha muller). Non obstante, en 2024 xa estaba deshabitado.

## Lugares e parroquias 
### Lugares de Rendal 
### Parroquias da Arzúa 
## Notas
Pandorum

***Pandorum*** é un filme xermano-británico de ficción científica dirixido por Christian Alvart que se estreou no 2009. Foi producido por Robert Kulzer, Jeremy Bolt e Paul W.S. Anderson, e o guión foi escrito por Travis Milloy a partir dunha historia de Milloy e Alvart. Está protagonizado por Dennis Quaid e Ben Foster. A rodaxe comezou en Berlín en agosto de 2008. *Pandorum* foi estreado o 25 de setembro de 2009 nos Estados Unidos, e o 2 de outubro de 2009 no Reino Unido.

## Sinopse 
No ano 2174, a Terra está superpoboada, as reservas de auga e comida comezan a escasear perigosamente. Por iso envíase a Elysium, unha xigantesca nave espacial para colonizar Tanis, un planeta que reúne condicións similares á Terra para albergar vida humana.

Unha viaxe de máis de cen anos no que dous integrantes da tripulación, o Tenente Payton e o Cabo Bower, espertan de repente da súa hibernación, pero sen lembrar nada do ocorrido e sen rastros de vida dos seus compañeiros. O Cabo Bower non tardará en descubrir xunto con outros superviventes durante o traxecto para reiniciar o reactor nuclear da nave, que algo monstruoso fíxose co control da nave e matou a maioría dos seus tripulantes.

## Personaxes 
* Dennis Quaid como Payton
* Ben Foster como Bower
* Cam Gigandet como Gallo
* Antje Traue como Nadia
* Cung Le como Manh
* Eddie Rouse como Leland
* André Hennicke como Líder dos cazadores
* Norman Reedus como Shepard
* Wotan Wilke Möhring como Pai de Bower de xove
* Niels-Bruno Schmidt como Oficial Eden

## Notas 
## Véxase tamén 
### Ligazóns externas 
* Ficha en Filmaffinity 
* Ficha na IMDb 
* Web Oficial
Francisco Rodríguez Adrados

**Francisco Rodríguez Adrados**, nado en Salamanca o 29 de marzo de 1922 e finado en Madrid o 21 de xullo de 2020, foi un filólogo, helenista e académico español.

## Traxectoria 
Nado en Salamanca o 29 de marzo de 1922. Licenciado en Filoloxía Clásica en 1944 pola Universidade de Salamanca; doutor dous anos despois, en 1946, pola Universidade Complutense de Madrid; Catedrático de Grego no Instituto Cardeal Cisneros de Madrid en 1949; en 1951, en Barcelona, catedrático da súa Universidade e da Complutense, en 1952 até 1988. Dirixiu o Departamento de Grego da UNED entre 1972 e 1976 da que foi catedrático (emérito) e Presidente de Honra da Sociedad Española de Estudios Clásicos (SEEC) e da Sociedad Española de Lingüística. Foi director das revistas *Emerita* e *Revista Española de Lingüística*, da colección de clásicos gregos e latinos *Alma Máter*, que publicou o CSIC. Gran colaborador en xornais como o ABC ou El Mundo.

Mestre de mestres, grande estudoso do mundo humanístico, especialmente nos estudos sobre Grecia e tamén a historia de España. Estudoso e tradutor de literatura grega, latina e india, ademais da española. Como filólogo, foi defensor da orixe aquitana dos vascos e o éuscaro.

Experto en Lingüística indoeuropea e membro do CSIC, no que é director do maior proxecto lexicográfico dun dicionario grego-español DGE, tras o *LSJ*. Foi tamén autor, conxuntamente con Alberto Bernabé e Julia Mendoza, do *Manual de lingüística indoeuropea* (1995-1998) en tres volumes. (ISBN 84-7882-193-7)

Ingresou na Real Academia Española o 21 de xuño de 1990 (cadeira *d*), tomando posesión o 28 de abril do ano seguinte; e na Real Academia da Historia en febreiro de 2004. Foi membro da Academia de Atenas e da Academia Arxentina das Letras. En 2012 recibiu o Premio Nacional de Letras.

## Notas 
## Véxase tamén 
### Ligazóns externas 
* Bibliografía publicada ao laongo da súa vida, desde 1943. 
* Algunhas obras na *Biblioteca Virtual Miguel de Cervantes*
Klaxons

**Klaxons** é unha banda de música inglesa do estilo new rave.

## Traxectoria 
Malia seren etiquetados de "banda londiniense", os tres membros orixinais proveñen doutras provincias do Reino Unido, como Stratford-Upon-Avon (James Righton e Simon Taylor Davis, quen tamén foran xuntos á escola) e Bournemouth (Jamie Reynolds).

O álbum de estrea da banda, *Myths of the Near Future*, lanzouse o 29 de xaneiro de 2007 e tralo lanzamento do single Golden Skans o 22 de xaneiro do mesmo ano. O álbum foi producido por James Ford, de Simian Mobile Disco.

Klaxons encabezou o Tour Indie Rave de NME que comezou en febreiro de 2007. A banda acaba de rematar un tour de grande éxito no portelo por América para despois continuar no Reino Unido durante maio de 2007. Regresaron no verán para realizar un número de festivais ingleses e irlandeses como Glastonbury, T in the Park, Oxegen, O2 Wireless Festival e os Festivais de Reading e Leeds.

## Véxase tamén 
### Ligazóns externas 
:* Sitio Oficial 
:* Klaxons en MySpace 
:* Sociedad de Apreciación de Simon-Taylor Davis en MySpace 
:* Sociedad de Apreciación de James Righton en MySpace 
:* AlicePractice Fan Site
Oxegen

**Oxegen** é un festival patrocinado pola marca de cervexa Heineken e acontece anualmente dende 2004.
No 2007, 2008, 2009, o festival foi citado como o maior festival irlandés.
Primeiramente foi chamado *Witnness*, o cal comezou no 2000 e era patrocinado por Guinness. O evento é promovido pola MCD. Oxegen foi orixinalmente un festival de tres días para ser estendido no 2008 a catro días. Realízase no Punchestown Racecourse no Condado de Kildare, Irlanda e ten un público de máis ou menos 90.000 persoas por día, con case que 80.000 deles acampando na área do festival. Acontece na mesma fin de semana que o T in the Park en Escocia.

## Notas
Barcelona Universitari Club

O **BUC**, ou **Barcelona Universitari Club**, é unha entidade deportiva catalá adicada ó rugby que foi fundada a finais do ano 1928 e que veu de competir na División de Honra B na tempada 2010-11, co resultado do descenso de categoría a Primeira Nacional. O BUC disputou 10 tempadas na División de Honra, a última en 2006.

## Historia
Co nome de Rugby Club Universitary, o equipo xogou o seu primeiro encontro o 16 de decembro de 1928 fronte ó FC Barcelona perdendo por 8 a 0. En 1929 o club participou por vez primeira no campionato de Cataluña de rugby, e coa chegada de varios xogadores doutro club da cidade, trocouse o nome deste polo actual Barcelona Universitari Club, converténdose nunha entidade polideportiva na que había seccións de hípica, tenis e atletismo ademais da de rugby.

Trala Guerra Civil, o equipo pasou polas mans das xuventudes falanxistas durante algún tempo, pero pouco a pouco os fundadores do club se fixeron de novo con el. Nesa época o BUC adoptou a cor negra no seu traxe, cambiou o seu nome por *Barcelona Union Club*, e desfixo tódalas seccións agás o rugby.

Foi trala transición cando chegaron os mellores resultados deportivos do club. O equipo ascendeu á máxima categoría do rugby nacional, e competiu na División de Honra por vez primeira na tempada 1978-79, repetindo na tempada 1980-81. A finais dos 80 foi a época de maior presenza do equipo no máximo nivel. Participou na liga nas tempadas 1987-88, 1988-89, 1989-90, 1992-93, 1993-94, 1994-95 e 1995-96.

A última participación do BUC na División de Honra produciuse na tempada 2005-06, acadando a 3ª posición na clasificación final da Liga Española, coa axuda institucional que dende o ano 2002 estaba a recibir por parte do club francés USAP Perpignan, empregando así pois o nome *USAP Barcelona*. Ó ano seguinte o BUC cedeulle a súa praza deportiva dentro da División de Honra ó FC Barcelona.

Na tempada 2010-11 o BUC rematou a tempada 7º na clasificación final do Grupo 1 da División de Honra B, polo que tivo que defender a súa praza na categoría fronte a un equipo da Primeira Nacional, o Independiente RC de Santander. O resultado final foi a prol do equipo cántabro, de xeito que a tempada rematou co descenso do BUC a Primeira Nacional, o terceiro nivel do rugby español.

## Palmarés
;Posicións do Barcelona Universitari Club nas competicións nacionais

*A División de Honra comezou a disputarse en 1970. A División de Honra B existe dende a tempada 1998-99. Anteriormente a Primeira Nacional era a 2ª División do rugby español. A Primeira División Nacional existe dende a tempada 1972-73. Naceu como o 2º nivel do rugby español, e dende a tempada 1998-99 é o 3º*.

## Tempada actual
## Véxase tamén
### Outros artigos
* División de Honra
* División de Honra B
### Ligazóns externas
* Páxina oficial do BUC
Trigás

O topónimo **Trigás** pode referirse a:

;En Galiza
***San Vicente de Trigás**, parroquia do concello de Mondoñedo;
***Trigás**, lugar da parroquia de Rendal, no concello de Arzúa;
***Trigás**, lugar da parroquia de Coiro, no concello de Cangas;
***Trigás**, lugar da parroquia de Lobás, no concello do Carballiño;
***Trigás**, lugar da parroquia de Sagra, no concello do Carballiño;
***Trigás**, lugar da parroquia de Deade, no concello de Pantón;
***Trigás**, lugar da parroquia de Vilaesteva, no concello do Saviñao.

## Véxase tamén
### Outros artigos
Rendal

O topónimo pode referirse a:

;En Galiza
***Rendal**, parroquia do concello de Arzúa;
****Rendal de Abaixo**, lugar de dita parroquia;
***Rendal**, lugar da parroquia de Fión, no concello do Saviñao;
***O Penedo de Rendal**, lugar da parroquia de Curtis, no concello de Curtis.

## Véxase tamén
### Outros artigos
***Rendar**, parroquia do concello do Incio.
Flavio Xosefo

**Flavio Xosefo**, nado en Xerusalén no ano 37 e finado en Roma no ano 100, foi un historiador xudeu. Os seus relatos son unha importante referencia histórica da Palestina do século I.

## Traxectoria 
Pertencente a unha familia sacerdotal de Xudea, a súa nai estaba vinculada aos Asmoneos. Recibiu unha educación esmerada e axiña interesouse nos movementos relixiosas da época. Durante o goberno de Nerón foi enviado a unha embaixada onde conseguiu a amnistía para varias autoridades xudías acusadas dunha serie de irregularidades. Para iso valeuse do apoio de *Atilirio*, persoa próxima a Nerón e á emperatriz Popea. No regreso a Xudea atopouse cunha insurrección popular, e foi nomeado gobernador de Galilea polo Sanedrín. Loitou contra os exércitos romanos de Vespasiano. Feito prisioneiro, acadou o favor dos emperadores Vespasiano e Tito e fíxose cidadán romano sen renegar do xudaísmo, mais asentándose en Roma de xeito definitivo. Tomou o nome de Flavio por ser este o da familia imperial que o protexeu.

## Obras 
Escribiu máis de vinte libros de grande interese histórico. Porén Flavio Xosefo é máis coñecido por facer a referencia escrita a Xesús de Nazaret máis antiga. Concretamente trátanse de dous parágrafos dentro do volume *Antiquitates Iudaicae*. O primeiro deles é coñecido coma o *Testimonium Flavianum*, texto de autoría controvertida. Algúns estudosos defenden a súa autenticidade, outras defenden que foi un texto manipulado ou engadido polos copistas cristiáns da obra de Flavio Xosefo, aproveitándose do seu prestixio. O segundo texto, contido no capítulo 20 da citada obra, relata a morte de Santiago, facendo alusións a Xesús. Hai consenso en considerar este segundo texto veraz e auténtico.
* *De bello judaico*
* *Antiquitates Iudaicae*
* *Contra Apionem*
* *Josephi vita*

## Notas
## Véxase tamén 
### Ligazóns externas 
* Flavius Josephus, en Livius.org (*en inglés*)
* *Contra Apionem,* en Perseus 
* *De bello Judaico libri VII,* en Perseus 
* *Josephi vita*, en Perseus 
* Antiquitates Judaicae, en Perseus
Dancer in the Dark

***Dancer in the Dark*** é un filme dramático dirixido por Lars von Trier que se estreou no 2000. *Dancer in the Dark* é o terceiro filme da triloxía de Lars von Trier "Golden Heart Trilogy;" os outros dous filmes son *Breaking the Waves* (1996) e *Idioterne* (1998).

## Sinopse 
Selma é unha inmigrante checa e nai solteira que traballa na fábrica dunha vila dos Estados Unidos. A única vía de escape da súa rutineira vida é a súa paixón pola música, especialmente polas cancións e os números de baile dos musicais clásicos de Hollywood. Selma agocha un triste segredo: está perdendo a vista, pero o peor é que o seu fillo tamén quedará cego se ela non consegue os cartos necesarios para que se opere.

## Personaxes 
* Björk como Selma Ježková
* Catherine Deneuve como Kathy (Cvalda)
* David Morse como Bill Houston
* Peter Stormare como Jeff
* Joel Grey como Oldrich Novy
* Cara Seymour como Linda Houston
* Vladica Kostic como Gene Jezek
* Jean-Marc Barr como Norman
* Vincent Paterson como Samuel
* Siobhan Fallon como Brenda
* Željko Ivanek como District attorney
* Udo Kier como Dr. Porkorny
* Jens Albinus como Morty
* Reathel Bean como Xuíz
* Michael Flessas como Angry Man
* Mette Berggreen como Recepcionista
* Lars Michael Dinesen como Defense attorney
* Katrine Falkenberg como Suzan
* Stellan Skarsgård como o Doutor

## Galardóns e nomeamentos 
* 2000: Nomeada ó Oscar: Mellor canción orixinal.
* 2000: 2 nomeamentos ó Globo de Ouro: Mellor canción, actriz - drama (Björk).
* 2000: Festival de Cannes: Palma de Ouro, Mellor Actriz (Björk).
* 2000: Nomeada ós Premios Goya: Mellor filme europeo.
* 2000: Nomeada ó Premio Cesar: Mellor película estranxeira.
* 2000: National Board of Review: Mellor actriz dramática (Björk).

## Véxase tamén 
### Ligazóns externas 
* Ficha na IMDb 
* Ficha en Filmaffinity
Séforis

**Séforis** foi unha antiga cidade de Galilea. Hoxe é unha pequena poboación ao pé dunhas importantes ruínas romanas onde aínda se aprecia o teatro.

## Historia
Tivo a súa orixe nun establecemento militar asirio. Foi tomada polos Macabeos no ano 104 antes de Cristo. Foi ocupada por Herodes no ano 37 antes de Cristo e chegou a ser a grande cidade do país, foco de cultura helenística no período de dominación romana. Tivo unha independencia nominal baixo o protectorado da provincia romana de Siria. Ao pouco da morte de Herodes, protagonizou unha rebelión contra os romanos duramente castigada. Na primeira guerra xudía abriu as portas aos exércitos romanos.

No ano 635 foi ocupada polos árabes e en 1948 pasou a formar parte do novo Estado de Israel.
FM Roller Oviedo

O **Club Patín Roller Oviedo** ou máis coñecido como **FM Roller Oviedo** é un equipo de hóckey a patíns da cidade de Oviedo, Asturias (España). Actualmente compite na segunda categoría do hóckey a patíns do estado español , a Primeira División Estatal.

## Historia 
O Roller Oviedo foi fundado en 1994 como escisión do Oviedo Hockey Club a causa de graves desavinzas entre varios directivos, socios e xogadores daquel club.

No 2008 ascendeu á Primeira División Estatal ao derrotar por 4-1 á Real Sociedad de Tenis de La Magdalena no partido decisivo pola única praza que outorgaba a fase de ascenso.

## Notas 
## Véxase tamén 
### Ligazóns externas 
* Ficha do equipo na web da RFEP
Jenaro de la Fuente

Co nome de **Jenaro de la Fuente** houbo dous arquitectos galegos:
***Jenaro de la Fuente Domínguez** (1851-1922);
***Jenaro de la Fuente Álvarez** (1891-1963, fillo do anterior);
Robert Latham

**Robert Gordon Latham**, nado en Billingborough, Lincolnshire, o 24 de marzo de 1812 e morto o 9 de marzo de 1888 en Londres, foi un etnólogo e lingüista inglés.

## Traxectoria 
Latham estudou filoloxía en Escandinavia. Graduouse no King's College, Cambridge en 1833, converténdose en “Fellow” desa institución. Despois de estudar medicina consultou en hospitais de Londres, pero mentres tanto estaba atraído pola etnoloxía e a filoloxía, converteuse en profesor de lingua e literatura inglesa na University College de Londres, 1839, e en director do departamento de etnoloxía do The Crystal Palace, 1852.

Como era habitual nos homes e cabaleiros de ciencia da época Latham fixo unha gran cantidade de publicacións (ver a bibliografía que se xunta). Un dos seus primeiros libros, "Circle of the Sciences: A series of Treatises on the Principles of Science, with their Application to Practical Pursuits" (Glasgow, 1860), escrito en colaboración con William Somerville Orr, Richard Owen, Edward Smith, e William Sweetland Dallas contiña unha forte discusión dobre os unicornios mariños (narvais). Retirouse en 1863.

Como indoeuropeísta destaca por ter proposto como *Urheimat* dos indoeuropeos a zona de Lituania.

## Obra 
* *English Language*, 1841.
* *An Elementary English Grammar for the Use of Schools*, 1843.
* *The Natural History of the Varieties of Mankind*, 1850.
* *The Ethnology of the British Colonies and Dependencies*, 1851.
* *Man and his Migrations*, 1851.
* *The Ethnology of Europe*, 1853.
* *The native races of The Russian empire*, 1854.
* *Logic in its Application to Language*, 1856.
* *Descriptive Ethnology*, 1858.
* *OPUSCULA: Essays Chiefly Philological and Ethnographical*, 1860.
* *Circle of the Sciences: A series of Treatises on the Principles of Science, with their Application to Practical Pursuits*, 1860.
* *A Smaller English Grammar for the Use of Schools*, 1861.
* *The Channel Islands*, 1862.
* *A Dictionary of the English Language*, 1866.

## Notas 
## Véxase tamén 
### Ligazóns externas 
* Obras de e sobre Latham en bibliotecas  no Catálogo WorldCat.
Palmeiral de Elx

O **Palmeiral de Elx** (''Palmerar d'Elx* en valenciano), situado en Elx (Alacant), é unha grande extensión de palmeiras dentro do centro urbano da cidade. É o palmeiral máis grande de Europa, e no mundo só lle superan algúns palmeirais árabes.
O principal tipo de palmeira que se atopa é a chamada *Phoenix dactylifera* que foi levado alí polos musulmáns cando ocuparon a Península Ibérica. 
A palmeira ou palma cotízase moi ben no mercado español e tamén nas exportacións clandestinas; é moi importante a industria datilera e a confección de palmas, que son as súas ramas levadas a un proceso especial de secado.

En 2005 detectouse que había exemplares de palmeiras infectados por larvas de escaravello vermello (*Rhynchophorus ferrugineus*). Este insecto, é un escaravello, pon os seus ovos no interior da palmeira, e cando eclosionan os ovos, as larvas aliméntanse do talo da palmeira.

## Orixe 
[200px|miniatura|esquerda|Mapa das hortas de palmeiras declaradas [Patrimonio da Humanidade.]]
O Palmeiral de Elx sería creado polos primeiros habitantes musulmáns que fundaron Elx. Os árabes seguiron a mesma táctica de protección e aumentaron a plantación; con Abd-al-Rahman fíxose a gran rede de canles de rega. Máis tarde, na Idade Media fóronse ditando unha serie de leis para protexelo e desde entón non se deixou de vixiar e coidar nunca.

O primeiro precedente de interese das autoridades pola protección do Palmeral prodúcese xa en 1265 coa conquista de Xaime I, que ao parecer evitou que fosen arrasadas ao ser asociadas como elemento identificativo da cultura islámica.

## Composición 
miniatura|A *Palmeira Imperial'' na Horta del Cura.
miniatura|200px|Panorámica de Elx co Palmeiral en primeiro termo.
Os conxuntos máis coñecidos do Palmeiral son o Parque Municipal, a Horta d'Avall, a Horta del Cura e a Horta del Xocolater. De entre todos, os mellores e máis antigos exemplares están no chamado Horta del Cura, dentro do gran Palmeiral. O nome vénlle dado do seu propietario no ano 1918. Algúns exemplares teñen máis de 300 anos. Hai que ter en conta que a palmeira ten unha vida media de 250 a 300 anos. Estas palmeiras son da mesma especie que as de Irán. Son datileras e é en decembro cando dan o seu froito. Ademais hai algunhas outras especies tropicais.

## A *Palmeira Imperial* 
No conxunto sobresae a chamada *Palmeira Imperial* que recibiu ese nome en homenaxe á emperatriz Isabel de Austria-Hungría, que visitou o Horto en 1894. Ten esta palmeira 7 vástagos enormes en forma de candelabro e dela dixo Sissi que era digna dun Imperio.

## Notas 
## Véxase tamén 
### Ligazóns externas 
* Información sobre o Palmeiral no sitio web de turismo de Elx 
* Panorámica 360º do Palmeiral de Elche 
* Ficha do Palmeiral de Elx no web de UNESCO
Asociación de Tradutores Galegos

A **Asociación de Tradutores Galegos**, coñecida tamén co acrónimo **ATG**, creada en 1985 e disolta en 2021, foi unha asociación galega que englobaba os tradutores que vertían textos doutras linguas á lingua galega. A súa páxina web, que permanece activa, divulga textos da literatura universal traducidos ó galego a través dunha biblioteca virtual coñecida como Biblioteca Virtual de Literatura Universal en Galego.
Por orde cronolóxica, ocuparon a presidencia, Xulián Maure, Xosé María Gómez Clemente, Xavier Senín, Fernando Moreiras e, dende finais de 2020, Raúl Gómez Pato.

## Notas 
## Véxase tamén 
### Bibliografía 
*

### Ligazóns externas 
* ATG - Asociación de Tradutores Galegos 
* BIVIR - Biblioteca Virtual da Literatura Universal en Galego
Monty Python's The Meaning of Life

''''' Monty Python's The Meaning of Life'''* (en galego, *O Senso da Vida*) é o cuarto filme do grupo de comedia inglés Monty Python, estreada en 1983. Dirixida por Terry Jones, o seu guión foi escrito polos seis Monty Python: Terry Jones, Terry Gilliam, Eric Idle, John Cleese, Michael Palin e Graham Chapman. Con cancións de Eric Idle, o filme foi un éxito.

## Sinopse 
A cinta, que mostra o humor dos Python, xa un selo de marca, é unha serie de *sketches *que pretenden, dun xeito satírico, mostrar as diferentes etapas da vida e chegar á conclusión sobre o senso da mesma. O nacemento, a educación, a continxencia, a idade madura, a enfermidade e a morte son temas que se tratan de maneira irreverente polos Python, nun ton de comedia musical surrealista. Os Monty Python prometeron que ían ofender a todo o mundo e cumprírono: políticos, patriotas, burgueses e obreiros, católicos e protestantes, crentes e ateos, ou, o que é o mesmo, a anarquía levada ó humor.

Terry Gilliam aporta a súa excéntrica imaxinería visual na curtametraxe que precede ó filme, inspirado nunha historieta do francés Philippe Cazaumayou de 1977. Este interromperá logo sen previo aviso á metade do filme, toque clásico de Gilliam.

O filme mostra outros dos máis logrados *sketches *dos Python, como o do xeneral inglés que perde unha perna ou o dos transplantes de órganos, ademais de números musicais como "Every Sperm Is Sacred" (Todo esperma é sagrado) e "The Penis Song" (A canción do pene).

## Repercusións 
A pesar do indubidábel éxito comercial e de crítica, "O Senso da Vida" marcou o final dos Monty Python. O grupo debateu a posibilidade de reformar o guión engadindo un personaxe central ó que seguir durante toda a rodaxe, idea rexeitada por John Cleese que estaba canso do proxecto. O único personaxe común en tódolos filmes do grupo británico é Deus, tema que lles valeu moitas acusacións de blasfemia.

Posteriormente Cleese manifestou o seu desagrado respecto ó resultado final, feito que puido precipitar a disolución do grupo, teoría apoiada polos comentarios de Cleese no documental "*Que senso tivo rodar O Senso da Vida''", que aparece entre os extras da edición especial do DVD.

Despois do filme cada un procurou o seu camiño, algúns viviron á sombra do seu antigo éxito mentres que outros fixéronse aínda máis populares.

## Premios e nomeamentos 
* Festival de Cine de Cannes: Premio especial del Xulgado (1983).
* Nomeada á Palma de Ouro ó Mellor Director.

## Véxase tamén 
### Ligazóns externas 
* Ficha no Filmaffinity 
* Ficha na IMDb
Multan

**Multan** é unha cidade asiática, situada a 126 msnm en Paquistán, no sur da provincia do Panxab.

En 2010 tiña 1.606.481 habitantes, sendo así a quinta cidade máis poboada do país.
Conan o destrutor

***Conan o destrutor*** (en ) é un filme de xénero fantástico dirixido por Richard Fleischer e protagonizado por Arnold Schwarzenegger que se estreou en 1984. É a continuación do filme *Conan o bárbaro*. Estreouse en galego na TVG o 10 de maio de 2008.

## Sinopse 
A poderosa Raíña Taramis promete a Conan facer volver á súa amada do reino da morte, pero imponlle unha condición: debe traerlle un lendario corno incrustado de pedras preciosas e unha fermosa princesa. Pero Conan non sabe cales son as verdadeiras intencións de Taramis. A raíña quere empregar o corno para espertar ó dormente deus Dagoth e sacrificarlle á xove princesa. Enfrontado con inimigos mortais e sobrenaturais, Conan debe convocar ás forzas do Ben para derrotar a Taramis e mesmo ó deus Dagoth.

## Personaxes 
## Notas 
## Véxase tamén 
### Ligazóns externas 
* Ficha na IMDb 
* Rotten Tomatoes 
* Ficha en Filmaffinity
Galilea

miniatura|dereita|220px|Mapa de Galilea.
**Galilea** (en hebreo, הגליל ha-Galil, "a provincia" ; en árabe, الجليل al-Jalil; en latín Galilaea, do grego antigo Γαλιλαία)  é unha rexión do actual estado de Israel que conta cunha importante poboación árabe. Está situada entre o mar Mediterráneo polo oeste e o lago de Xenesaret  (tamén chamado lago de Tiberíades ou mar de Galilea) e o río Xordán polo leste. Ten un relevo montañoso (teñen sona o Monte Tabor, Monte Merón) e un clima chuvioso, cunha pluviosidade ata 800&nbsp;mm., e unha peculiar vexetación. Nazaret e Tiberíades son dúas cidades turísticas. A súa economía baséase na agricultura, a pesca e o turismo.

## Historia 
O rei asmoneo Alexandre Xaneo fíxose con ela no século I antes de Cristo. Dende antigo, foi considerada polas elites xudías de Xerusalén unha terra atrasada e afastada. Durante o período helenístico e romano creouse a cidade de Séforis como metrópole principal. Moitos movementos de liberación xudía tiñan nela o seu niño (caso de Xudas o Galileo). Moitos xudeus a abandonaron trala represión romana durante as guerras xudías. Bizancio potenciou a súa sona de Terra Santa. No ano 638 os árabes ocuparon a rexión. Os cruzados de Godofredo de Bouillon recuperárana para o cristianismo ata a vitoria de Saladino en Hattin. Non foi ata 1948 cando o novo estado de Israel se fixo coa zona.

## Véxase tamén 
### Outros artigos 
* Nazaret
* Mar de Galilea
Progresismo

O **progresismo** é unha postura ideolóxica de aplicación xenérica que agrupan doutrinas filosóficas, éticas e políticas identificábeis dun modo amplo coa Revolución francesa de 1789 e movementos sociais nos Estados Unidos a inicios do século XIX. En termos sociais, o progresismo tende a ser identificado coa loita polas liberdades individuais e homologado ao concepto liberal. Na actualidade, o progresismo varía nas súas posturas dunha maneira notoria. Actualmente, enténdese ao progresismo en xeral como unha ideoloxía oposta ao conservadorismo.

## Véxase tamén 
### Ligazóns externas 
* *¿Qué le pasa al alma de los progresistas?*, artigo en *El País* o 29 de decemebro de 2010.
Enrique Dans

**Enrique Dans Pérez**, nado na Coruña en 1965, é un docente e activista da rede galego.

## Traxectoria 
Dans é licenciado en bioloxía pola Universidade de Santiago de Compostela, é doutor en management pola Universidade de California (UCLA), ten un mestrado polo IE Business School, e cursou estudos posdoutorais na Harvard Business School.

Dende 1990 exerce como profesor de Sistemas de Información na IE Business School. É un coñecido partidario do uso de novas tecnoloxías no ámbito da educación, estea dirixida a persoas ou a empresas.

Colabora habitualmente con publicacións como *El País*, *El Mundo*, *Público* e outros diarios e revistas de ámbito estatal, xeralmente en relación a Internet.

## Véxase tamén 
### Ligazóns externas 
* Páxina e blog de Enrique Dans
Imogen Poots

**Imogen Poots** nada en Londres o 5 de xuño de 1989 é unha actriz británica recoñecida internacionalmente por interpretar a Tammy no filme de *28 Weeks Later* e a Prue Sorenson no remake de 2010 da serie de televisión *Bouquet of Barbed Wire*.

## Traxectoria 
Asistiu ó Latymer Upper School de Londres. É membro da YoungBlood Theatre Company e filla de Fiona e Trevor Poots, que é un produtor de televisión londiniense.

A súa primeira aparición nun filme foi como Valerie no filme 2005 *V de Vendetta* e o papel polo que é mundialmente coñecida é como Tammy no exitoso filme británico *28 Weeks Later*.

Traballa tamén como modelo para a *Select Model Management*. O primeiro filme no que interveu Poots foi como a *nova Valerie* no filme de *V de Vendetta*. Poots tamén apareceu nun episodio de *Casualty* no 2004, na curta de Matt Day *Wish* e no 2007 no filme televisivo chamado *Miss Austen Regrets*.

Poots fixo aparicións en filmes tales como *Cracks* (dirixido por Jordan Scott da novela de Sheila Kohler), e dúas producións estadounidenses, *Waking Madison* e *Solitary Man*. Participou no remake do filme de terror *Fright Night*.

## Filmografía
COU

O **Curso de Orientación Universitaria** (**COU**) foi unha etapa do ensino regulado non obrigatorio en España, vixente desde a Lei Xeral de Educación de 1970 até a LOXSE.

Constaba dun só curso académico, o último da educación secundaria, a facer despois dos tres anos de BUP (equivalente ao actual 2º de bacharelato). Este curso era preparatorio para realizar as probas de acceso á Universidade (Selectividade), aínda que tamén daba acceso a outras formacións, como a algúns ciclos superiores de formación profesional.

## Notas 
## Véxase tamén 
### Bibliografía 
* *El sistema educativo español 1995* .

### Outros artigos 
* B.U.P.
### Ligazóns externas 
* Ley 14/1970 .
Treviño

O topónimo **Treviño** pode referirse a:

;En Galiza
***Treviño**, lugar da parroquia de Treos, no concello de Vimianzo.

;Fóra de Galiza

;En Cantabria
***Treviño**, lugar do concello de Camaleño.

;En Castela e León
***Enclave de Treviño**, enclave da provincia de Burgos dentro de Áraba;
****Condado de Treviño**, concello situado de dito enclave;

## Véxase tamén
### Outros artigos